open-index/open-wikipedia-markdown huggingface dataset:
খান জাহান আলী জামে মসজিদ

**খান জাহান আলী জামে মসজিদ** বাংলাদেশের যশোর জেলার অভয়নগর উপজেলায় অবস্থিত একটি প্রাচীন মসজিদ ও বাংলাদেশের একটি সংরক্ষিত পুরাকীর্তি।  এটি উপজেলা সদর থেকে দক্ষিণে ধুলগ্রাম নামক স্থানে ভৌরব নদীর পারে অবস্থিত। স্থানীয়ভাবে এটি **শুভরাড়া মসজিদ** নামেও পরিচিত।

## ইতিহাস
মসজিদটির দেয়ালে বা ভেতরে কোন শিলালিপি পাওয়া যায়নি। তবে প্রত্নতত্ত্ববিদগণ এর স্থাপত্য শৈলি দেখে অনুমান করেন এটি খান জাহানের আমলেই নির্মিত। স্থানীয় জনশ্রুতি অনুসারে খান জাহান আলী বাগেরহাট থেকে ১২ জন মুসলিম সাধক নিয়ে কসবা যাওয়ার সময় এ মসজিদটি নির্মাণ করেছিলেন। তবে অনেকেই মনে করেন, এটি খান জাহান কর্তৃক সরাসরি নির্মিত নয়। তার কোন অনুগত সাধকই এ মসজিদটি নির্মাণ করেন।

## অবকাঠামো
এক গম্বুজ বিশিষ্ঠ বর্গাকারে নির্মিত মসজিদটি বার্হিভাগ ও অভ্যন্তভাগের আয়তন যথাক্রমে ২৮-৬’’ ও ২৮-৬ এবং ৬’-১৯” ও ১৬’-১০”। মসজিদের দেয়ালের পুরুত্ব পাঁচ ফুট এর কাছাকাছি। মসজিদটির পশ্চিম পাশের দেয়াল ব্যতীত অন্য দেয়ালগুলোতে একটি করে প্রবেশপথ রয়েছে ও এর মেহরাবের সংখ্যা একটি। এছাড়াও ৪ কোণায় চারটি মিনার রয়েছে। বাংলাদেশের প্রত্নতত্ত্ব অধিদপ্তর মসজিদটি সংরক্ষণের পর সংস্কারের উদ্যোগ গ্রহণ করেছিল। বর্তমানে মসজিদটি প্রায় ধ্বংসাবস্থায় রয়েছে।

## চিত্রশালা

খান জাহান আলী জামে মসজিদ সঙ্গলগ্ন কবর!.jpg
খান জাহান আলী জামে মসজিদ-সাইনবোর্ড।.jpg
খান জাহান আলী জামে মসজিদ-২.jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:যশোর জেলার মসজিদ
বিষয়শ্রেণী:যশোর জেলার দর্শনীয় স্থান
বিষয়শ্রেণী:যশোর জেলার প্রত্নতাত্ত্বিক স্থাপনা
বিষয়শ্রেণী:খান জাহান আলীর নামাঙ্কিত স্মারক
অপরূপা (চলচ্চিত্র)

***অপরূপা*** হল ১৯৮২ সালের ১৬ এপ্রিল তারিখে মুক্তিপ্রাপ্ত একটি অসমীয়া চলচ্চিত্র। রাষ্ট্রীয় চলচ্চিত্র বিকাশ নিগমের প্রযোজনা করা এইটি প্রথম অসমীয়া চলচ্চিত্র হোয়ার সাথে জাহ্নু বরুয়া পরিচালনা করা এইটিই প্রথম চলচ্চিত্র। চলচ্চিত্রটি হিন্দী ভাষাতে *অপেক্ষা* নামে মুক্তি দেওয়া হয়। ১৯৮৩ সালে চলচ্চিত্রটি আঞ্চলিক ভাষার শ্রেষ্ঠ চলচ্চিত্রের রাষ্ট্রীয় চলচ্চিত্র পুরস্কার (রজত কমল) লাভ করে।

## অভিনয়-শিল্পী
* সুহাসিনী মূলে' (অপরূপা)
* ফারুক শ্বে'খ (রাণা)
* সুষমা শেঠ (রাণার মাক)
* গোপী দেসাই (রাধা)
* বিজু ফুকন
* সুশীল গোস্বামী
* গিরীশ কারনাড
* দুলাল রয়
* জগদীপ
* কূলভূষণ খারবান্দা
* নীলম

## সংগীত
চলচ্চিত্রটির সংগীত পরিচালনা করেন ভূপেন হাজারিকা।

## পুরস্কার
* রাষ্ট্রীয় চলচ্চিত্র পুরস্কার (রজত কমল) - আঞ্চলিক ভাষার শ্রেষ্ঠ চলচ্চিত্র (১৯৮৩)

## তথ্য সংগ্রহ

## বহিঃসংযোগ
* 

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৮০-এর দশকের অসমীয়া ভাষার চলচ্চিত্র
বিষয়শ্রেণী:১৯৮২-এর চলচ্চিত্র
বিষয়শ্রেণী:আসামের পটভূমিতে চলচ্চিত্র
আইদেউ

***আইদেউ*** () ২০০৭ সালেত মুক্তিপ্রাপ্ত, অরূপ মান্নার দ্বারা পরিচালিত প্রথম অসমীয়া চলচ্চিত্র "জয়মতী"র নামভূমিকায় অভিনয় করা আইদেউ সন্দিকৈর জীবনী-ভিত্তিক চলচ্চিত্র। ছবিটিতে আইদেউ সন্দিকৈ এর নিজের দৃশ্যও সংবলিত হয়েছে। অবশ্য ছবিটি মুক্তির আগেই তাঁর মৃত্যু হয়।
ছবিটিতে'৫৪-তম রাষ্ট্রীয় চলচ্চিত্র পুরস্কারের 'শ্রেষ্ঠ অসমীয়া ছবি'র সম্মান লাভ করেন

## অভিনয়
* আইদেউ সন্দিকৈ (*নিজে*)
* সালে্দনা শর্মা (*আইদেউ সন্দিকৈ*)
* প্রশান্ত কুমার দাস (*[[জ্যোতিপ্রসাদ আগরয়ালা]]*)
* দুলন বরা (*আইদেউর দেউতাক*)
* নবামিকা বরঠাকুর (*আইদেউর মাক*)
* সপোনটি বরদনিয়ে (*ডিম্ব গোহাঁই*)
* পিঠুরাজ গোস্বামী (*কেশয়, আইদেউর ভাইটি*)

## নির্মাণের কাহিনী
আইদেউর নির্মাণের কাজ আরম্ভ হয় ২০০২ সালে ও মুক্তি দেওয়া হয় ২০০৭ সালে । ছবিটির কাহিনী ও চিত্রনাট্য লেখা হয়েছিল আইদেউ সন্দিকৈর সাথে অরূপ মান্নার কথোপকথনের সময়। নগাঁওর ত্রিনয়ন মিডিয়া ফাউণ্ডেশনের বেনারে ছবিটি নির্মাণ করা হয়।

## মুক্তি ও পুরস্কার
ছবিটি মুম্বাই আন্তরাষ্ট্রীয় চলচ্চিত্র উৎসবত মুক্তি দেওয়া হয় ২০০৭ সালের ৮ ফেব্রুয়ারি তারিখে। পুনা আন্তরাষ্ট্রীয় চলচ্চিত্র উৎসব, দিল্লী হেবিটেট চলচ্চিত্র উৎসয় ও মিউনিখ আন্তরাষ্ট্রীয় চলচ্চিত্র উৎসবে ছবিটি প্রদর্শন করা হয়। ব্রাজিলে অনুষ্ঠিত সাউ-পাউলো চলচ্চিত্র উৎসবে ছবিটি "*দ্যা নিউ ফিল্ম কার্স*" প্রতিযোগিতা শাখাতে প্রদর্শিত হয়।

ছবিটি ৫৪-তম রাষ্ট্রীয় চলচ্চিত্র পুরস্কারের শ্রেষ্ঠ অসমীয়া ছবির সম্মান লাভ করে। রাজ্যিক চলচ্চিত্র উৎসবে, ছবিটি শ্রেষ্ঠ ছবি, শ্রেষ্ঠ পরিচালক, শ্রেষ্ঠ মহিলা অভিনেতা ও রূপসজ্জার পুরস্কার লাভ করে।

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের অসমীয়া ভাষার চলচ্চিত্র
বিষয়শ্রেণী:আসামের পটভূমিতে চলচ্চিত্র
আবর্তন (চলচ্চিত্র)

**আবর্তন** () ১৯৯৩ সালেত মুক্তিপ্রাপ্ত ডঃ ভবেন্দ্র নাথ শইকীয়ার ষষ্ঠ অসমীয়া চলচ্চিত্র। ডঃ শইকীয়া এই ছবিটির একাধারে পরিচালক, প্রযোজক, চিত্রনাট্য ও সংলাপ লেখক ছিলেন। এই ছবিটির একটি বিশেষ বৈশিষ্ট্য এই যে, পরিচালকর অন্যান্য ছবির মতো এর কাহিনীভাগ কোনো ছোটগল্প বা উপন্যাসর থেকে নেওয়া ছিল না। প্রথমবারের জন্য তিনি ভ্রাম্যমাণ থিয়েটার আধারিত একটি মৌলিক কাহিনী নিয়ে এই ছবিটি নির্মাণ করেছিলেন। ছবিটির আবহ সঙ্গীতে ভ্রাম্যমাণ থিয়েটারের সঙ্গীতশৈলী ব্যবহৃত হয়েছিল। ১৬ মিলিমিটারে নির্মিত এইটি একটি রঙীন ছবি ছিল।

## কাহিনী
১৯৮২ সালের থেকে ডঃ ভবেন্দ্র নাথ শইকীয়া ভ্রাম্যমাণ থিয়েটারের সাথে জড়িত হয়ে ছিল। ভ্রাম্যমাণ থিয়েটারর অভিনেতা-অভিনেত্রী, কলা-কুশলীসকলের জীবন তিনি বহু কাছে থেকে প্রত্যক্ষ করেছিলেন। এই অভিজ্ঞতা তার আবর্তনর কাহিন বুনন করেছিলেন।

## অভিনেতা-অভিনেত্রী

:সাথেে আবাহন থিয়েটারর অন্যান্য অভিনেতা-অভিনেত্রীসকল।

## পুরস্কার ও স্বীকৃতি
* ভারতীয় পেনোরামায় নির্বাচিত
* অসমীয়া ভাষার শ্রেষ্ঠ ছবির রাষ্ট্রীয় পুরস্কার (১৯৯৪) (রজত কমল)

## তথ্যসূত্র

## বহিঃসংযোগ
* 

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৯৩-এর চলচ্চিত্র
আরোহী (২০১৫-এর চলচ্চিত্র)

**আরোহী** () হল ২০১৫ সালের ১৬ জানুয়ারি মুক্তিপ্রাপ্ত অসমীয়া ভাষার ভারতীয় চলচ্চিত্র। অর্কিড এন্টারপ্রাইজের বেনারে মামণি খাখলারী প্রযোজনা করা এই চলচ্চিত্রটির পরিচালনা করেন অরূপ মান্না। চলচ্চিত্রটির মুখ্য চরিত্রে অভিনয় করেন শিশুশিল্পী শ্ববনম বরগয়ারী, রাগ ঐনিতম ও সালে্দনা শর্মা। সংগীত পরিচালনা করেন মানস হাজারিকা৷

## অভিনয়
* শ্ববনম বরগয়ারী
* রাগ ঐনিতম
* সালে্দনা শর্মা

## কলা-কুশলী
* প্রযোজনা- মামণি খাখলারী
* পরিচালনা- অরূপ মান্না
* সংগীত পরিচালনা- মানস হাজারিকা
* সম্পাদনা - হিরণ্য কলিতা

## সংগীত
আরোহীর সংগীত পরিচালনা মানস হাজারিকার। শীর্ষ গানটিতে কণ্ঠদান করেন অভিনন্দা মান্না ও রবছন বরুয়া।

## সম্মান
* তৃতীয় দিল্লী আন্তঃরাষ্ট্রীয় চলচ্চিত্র উৎসবে প্রদর্শিত, ২০১৪

## তথ্যসূত্র

## বহিঃসংযোগ
* ইউটিউবত চলচ্চিত্রটির ট্রেইলার
* চলচ্চিত্রটির ফেসবুক পাতা

বিষয়শ্রেণী:২০১৫-এর চলচ্চিত্র
বিষয়শ্রেণী:অসমীয়া ভাষার চলচ্চিত্র
বিষয়শ্রেণী:অসমীয়া ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২ মার্চ, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৫৬ জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারের সংখ্যা তেত্রিশজন। অস্ট্রেলীয় বোলারদের মধ্যে সর্বশেষ এ অর্জনের দাবীদার হচ্ছেন জোশ হজলউড।

## নির্দেশনাসমূহ

## পাঁচ-উইকেট অর্জনের তালিকা

## তথ্যসূত্র

বিষয়শ্রেণী:অস্ট্রেলীয় ক্রিকেট তালিকা
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
মুসলিম মহল্লা (জেরুসালেম)

**মুসলিম মহল্লা** ( *হারাত আল-মুসলিমিন*;   *হা-রুভাহ হা-মুসলেমি*) দেয়ালঘেরা প্রাচীন জেরুসালেমের চারটি মহল্লার অন্যতম। এর আয়তম ৩১ হেক্টর (৭৬ একর)। এই মহল্লা পুরনো শহরের উত্তর পূর্বে অবস্থিত। চারটি মহল্লার মধ্যে এটি সর্ববৃহৎ ও সবচেয়ে বেশি জনবহুল। এটি পূর্বে সিংহ ফটক থেকে নিয়ে দক্ষিণে হারাম আল শরিফের উত্তর দেয়াল থেকে পশ্চিমে দামেস্ক ফটক-পশ্চিম দেয়াল পথ বিস্তৃত।

মুসলিম মহল্লার জনসংখ্যা ২২,০০০।

## ইতিহাস
১৯২৯ সালের দাঙ্গার পূর্ব পর্যন্ত মুসলিম মহল্লায় মুসলিম, ইহুদি ও খ্রিষ্টানদের মিশ্র বসতি ছিল। ইয়েশিভাত আতেরেত ইয়রুশালায়িম এখানকার সবচেয়ে বড় ইয়েশিভা

২০০৭ সালে ইসরায়েলি সরকার এখানে একটি উন্নয়ন পরিকল্পনায় অর্থায়ন শুরু করে। এর আওতায় ১৯৬৭ সালের পর সর্বপ্রথম মুসলিম মহল্লায় ইহুদি গড়ে তোলা শুরু হয়। এতে ২০টি এপার্টমেন্ট ও একটি সিনাগগ গড়ে তোলার পরিকল্পনা রয়েছে।

## আরও দেখুন
* ইহুদি মহল্লা
* খ্রিষ্টান মহল্লা
* আর্মেনীয় মহল্লা
* মাগরেবি মহল্লা

## তথ্যসূত্র

## বহিঃসংযোগ
*HD Virtual Tour of the Muslim Quarter - December 2007 

 

বিষয়শ্রেণী:জেরুসালেমের মহল্লা
বিষয়শ্রেণী:জেরুসালেমের আরব এলাকা
বিষয়শ্রেণী:মহল্লা
বিষয়শ্রেণী:জেরুসালেমের নিকটবর্তী অঞ্চল
অপরাজেয় (চলচ্চিত্র)

**অপরাজেয়** ১৯৭০ সালের ৬ মে মুক্তিপ্রাপ্ত সমান্তরাল ধারা বা কলাত্মক ধারার প্রভাবপুষ্ট প্রথম অসমীয়া চলচ্চিত্র। ফণী তালুকদারের 'মোরে মলুয়া' শীর্ষক নাটকটির আধারে অতুল বরদনিয়ের চিত্রনাট্য রচনা করা ছবিটি 'চতুরঙ্গ' নামে চারিজন পরিচালক পরিচালনা করেছিলেন। পরিচালকরা ছিলেন- ফণী তালুকদার, অতুল বরদলৈ, গৌরী বর্মন ও মুনীন বায়ন। সঙ্গীত পরিচালনা করেছিলেন সলিল চৌধুরী। নায়িকা ছিল বাংলা ও হিন্দী ছবির প্রখ্যাত অভিনেত্রী রাখী। তিনি এখানে একজন পূর্ববঙ্গীয় বাঙালী মেয়ের ভূমিকায় অভিনয় করেন। নায়কের ভূমিকায় ছিলেন নবাগত প্রশান্ত হাজারিকা। অন্য একটি মুখ্য চরিত্রে অভিনয় করেন পরাগধর চলিহা। সত্রনগরী বরপেটার পটভূমিতে রচিত কাহিনীটির কেন্দ্রীয় বিষয় হ'ল, একজন পূর্ববঙ্গীয় মেয়ে ও একজন বরপেটীয়া ডেকার প্রেম ও বিভিন্ন সংস্কারে ভরা সমাজের বাধা-বিপত্তি দূর করে লক্ষ্যস্থানে উপনীত হওয়ার প্রয়াস। কাহিনীর বিকাশে নাওখেলা গুরুত্বপূর্ণ ভূমিকা নিয়েছে।

## নির্মাণ
অপরাজেয়র বহির্দৃশ্য গ্রহণ বরপেটা সত্র, মানাহ, উজনী অসমের চা বাগিচা, উত্তর গুয়াহাটীর ওপরের গ্রামে করা হয়েছিল। ছবিটিতে ছিল বরপেটার বিখ্যাত নাওখেলাএর দৃশ্য ও বলিউডের নৃত্যপটিয়সী লক্ষীছায়ার একটি নৃত্য। এই নৃত্যটির দৃশ্যগ্রহণ তথা রাখীর ঠোঁট মেলানো ও লতা মঙ্গেশকরের গাওয়া গানের বাণীবদ্ধন মুম্বাইএর স্টুডিওতে করা হয়েছিল।

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের অসমীয়া ভাষার চলচ্চিত্র
উইলিয়াম কুপার

**উইলিয়াম হেনরি কুপার** (; জন্ম: ১১ সেপ্টেম্বর, ১৮৪৯ - মৃত্যু: ৫ এপ্রিল, ১৯৩৯) কেন্টের মেইডস্টোন এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। ১৮৮১ থেকে ১৮৮৪ মেয়াদকালে অস্ট্রেলিয়া ক্রিকেট দলের পক্ষে দুই টেস্টে অংশগ্রহণ করেছেন। দলে মূলতঃ লেগ ব্রেক বোলার ছিলেন **উইলিয়াম কুপার**। এছাড়াও ডানহাতে ব্যাটিংয়ে পারদর্শী ছিলেন তিনি।

## প্রারম্ভিক জীবন
কেন্টে জন্মগ্রহণকারী কুপারের শৈশবকাল ইংল্যান্ডেই অতিবাহিত হয়। যুবক অবস্থায় অস্ট্রেলিয়ায় চলে যান তিনি। কিন্তু ২৭ বছরের পূর্ব পর্যন্ত প্রতিযোগিতামূলক ক্রিকেটে অংশগ্রহণ করেননি। তার প্রপৌত্র পল শিহান অস্ট্রেলিয়ার পক্ষে টেস্ট ক্রিকেট খেলেছেন।

## খেলোয়াড়ী জীবন
১৮৮২ সালে মেলবোর্নে সফরকারী ইংল্যান্ডের বিপক্ষে অনুষ্ঠিত নিজস্ব অভিষেক টেস্টের দ্বিতীয় ইনিংসে ছয়-উইকেট তুলে নেন কুপার। ১৮৮৪ সালে বিলি মারডকের নেতৃত্বাধীন দলে ইংল্যান্ড সফরে যান।

## অবসর
খেলোয়াড়ী জীবন থেকে অবসর নেয়ার পর ভিক্টোরীয় ক্রিকেটে রাজ্য দল নির্বাচকের দায়িত্ব পালন করেন। পরবর্তীতে ভিক্টোরিয়া ক্রিকেট সংস্থায় সহ-সভাপতি মনোনীত হন।

৫ এপ্রিল, ১৯৩৯ তারিখে ভিক্টোরিয়ার মেলবোর্নে ৯০ বছর বয়সে উইলিয়াম কুপারের দেহাবসান ঘটে।

## তথ্যসূত্র

## আরও দেখুন
* আলিক ব্যানারম্যান
* পার্সি ম্যাকডোনেল
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৪৯-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেইডস্টোনের ব্যক্তি
বিষয়শ্রেণী:অস্ট্রেলীয় উপনিবেশে ইংরেজ অভিবাসনকারী
আজান ফকীর সাহেব

**আজান ফকীর সাহেব** () হল বাণী কলিতা পরিচালিত ও আসিফ ইকবাল হুসেইন প্রযোজিত একটি অসমীয়া চলচ্চিত্র। ২০০৮ সালের ২৫ এপ্রিল তারিখে চলচ্চিত্রটি মুক্তি দেওয়া হয়। বাগদাদ থেকে অসমে আসা সুফী সন্ত আজান ফকীরএর জীবনের উপর ভিত্তি করে চলচ্চিত্রটি নির্মাণ করা হয়।

## আজান ফকীর

১৬৩৪ সালে ইছলাম ধর্ম প্রচারক সন্ত আজান ফকীর (প্রকৃত নাম - শাহ মীরান) তার ভাই নবী পীরের সাথে বাগদাদ থেকে অসম-এ প্রব্রজন করেছিলেন। বলা হয় যে, তাকে প্রথমে দিল্লীনিয়ে আসা হয়েছিল এবং তারপর তিনি সুফী সন্ত **শেখ নিজামুদ্দিন আউলিয়া**র শিষ্য হয়েছিলেন। সেখান থেকে তিনি এসে হাজার গরুড়াচল পাহাড়এর ওপরে থাকা **পীর গিয়াসুদ্দিন আউলিয়া**র দরগাহের কাছে থাকতেন। হাজা সেই সময়ে অসমে মোগলদের মুখ্য স্থান ছিল। তারপরে তিনি আহোম রাজধানী শিবসাগরএর কাছে *চূণপোরা* নামক একটি মুসলমান গ্রামে থাকার জন্য যান । সেই সময়ে কিছু ধর্মবিরোধী রীতি-নীতিতে লিপ্ত থাকা মুসলমানদের মধ্যে তিনি ইসলাম ধর্মের প্রাথমিক ধারণাসমূহ ও মৌলিক কর্তব্যসমূহ প্রচার করেন। তিনি গ্রামেতে একটি মসজিদও প্রতিষ্ঠা করেন। সেই মসজিদে প্রথম আজান তিনি দেন ও সেইজন্য চূণপোরা গ্রামের মুসলমান সম্প্রদায় তাকে আজান ফকীর নাম দেয়। রংপুরের খণ্ডকার গ্রামের সৈয়দ উসমান গণি নামে একজন ব্যক্তির মেয়েকে তিনি বিয়ে করেন। তিনি গ্রামে গ্রামে ঘুরে ইসলাম ধর্মের বাণীসমূহ প্রচার করার সাথে ইসলাম ধর্মগ্রন্থ কোরানকে অসমীয়ায় অনুবাদ করেন। জিকির নামে তিনি কিছু ভক্তিমূলক গান লেখেন ও সুর দেন। জিকিরে তিনি ইসলাম ধর্মের বাণীসমূহ বর্ণনা করার সাথে বন্ধুত্ব ও ভ্রাতৃত্ববোধর প্রয়োজনীয়তা দেখান।

আহোম রাজা গদাধর সিংহর বিষয়ী **রূপাই গঞা** নামে একজন অসমীয়া মুসলমান আজান ফকীরের ক্রমান্বয়ে বাড়তে থাকা জনপ্রিয়তার প্রতি ঈর্ষান্বিত হয়ে পড়ে। ১৬৮৫ সালে সে স্বর্গদেউ গদাধর সিংহর কাছে গিয়ে জানায় যে, আজান ফকীর একজন মোগল গুপ্তচর ও তিনি গোপনে মোগল সৈন্যর সাথে যোগাযোগ রাখেন। গদাধর সিংহ প্রথমে এ কথা কর্ণপাত না করলেও বহুবার আপত্তি করার পর তিনি রূপাই গঞাকে নিজে বিবেচনা করে বিহিত ব্যবস্থা করার অনুমতি দেন। কিন্তু সাথে এইবলেও সাবধান করেন যে,এর দ্বারা মুসলিম অনুভূতিতে যেন কোনো ধরনের আঘাত না লাগে ও আহোম রাজত্বের প্রতি যেন কারো ভুল ধারণা না জন্মে। রাজার আদেশ পেয়ে রূপাই গঞা আজান ফকীরকে ধরে আনে ও চক্ষু দুটি উপড়ে ফেলে। গদাধর সিংহ নিজের ভুল বুঝতে পেরে তাকে মুক্তি দেন এবং রূপাই গঞাকে মৃত্যুদণ্ড প্রদান করেন।

আজান ফকীর পরে দিখৌ নদীর পাড়ে হুয়াগুরি নামক স্থানে চলে যান৷ তাকে বিনামূল্যে ভূমি ও বিষয়-সম্পত্তি প্রদান করা হয়। ১২০ জন শিষ্যের সাথে তিনি সেখানে বাকী জীবন ছিলেন। আনুমানিক ১৬৯০ সালে তার মৃত্যু হয়।

## অভিনয়-শিল্পী
* বিষ্ণু খারঘরীয়া (চরিত্র- আজান ফকীর)
* পৃথ্বীরাজ রাভা (চরিত্র- নবী পীর)
* জয়ন্ত ভাগবতী (চরিত্র- মৌলবী)
* অরুণ নাথ (চরিত্র- গদাধর সিংহ)
* মলয়া গোস্বামী (চরিত্র- জয়মতী কুঁয়রী)

## পুরস্কার
চিত্রলেখা পুরস্কার (২০০৮) (ইউনাইটেড টি ভি এণ্ড ফিল্মমেকার্স এসোসিয়েশনের দ্বারা)
* শ্রেষ্ঠ চলচ্চিত্র
* শ্রেষ্ঠ পরিচালক - আসসি ইকবাল
* শ্রেষ্ঠ সংগীত পরিচালক - দ্বিজেন কোঁয়র
* শ্রেষ্ঠ চিত্রনাট্যকার - প্রভাত গোস্বামী
* শ্রেষ্ঠ সহ-অভিনেত্রী - মলয়া গোস্বামী

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:২০০০-এর দশকের অসমীয়া ভাষার চলচ্চিত্র
বিষয়শ্রেণী:আসামের পটভূমিতে চলচ্চিত্র
ইংল্যান্ডে শ্রমিক শ্রেণির অবস্থা

***ইংল্যান্ডে শ্রমিক শ্রেণির অবস্থা*** () ফ্রিডরিখ এঙ্গেলস রচিত একটি গ্রন্থ। তিনি ১৮৪৫ সালে এটি রচনা করেন। গ্রন্থটি ভিক্টোরিয়ান ইংল্যান্ডের শিল্প শ্রমিকশ্রেণীর একটি সমীক্ষা। তিনি সেখানে থাকাকালীন কারখানা শ্রমিকদের দুর্দশা সম্পর্কে বিশেষভাবে অবগত হন এবং রীতিমত গবেষণা করে গ্রন্থটি রচনা করেন। এই গ্রন্থে তিনি শ্রমিকদেরকে তাদের ন্যায্য অধিকার সম্বন্ধে সচেতন করে তোলার চেষ্টা করেন। তিনি আরো দেখান যে, পুঁজিবাদী সমাজ ব্যবস্থায় পুঁজিপতি কারখানা মালিকদের দ্বারা শ্রমিকগণ আবশ্যিকভাবেই শোষিত হন। তবে এই ব্যবস্থা বেশিদিন চলতে পারে না, চলা সংগতও নয়। এই ব্যবস্থার অন্তর্নিহিত মালিক-শ্রমিক দ্বন্দ্বের কারণে তা ভেঙে পড়তে বাধ্য।

এঙ্গেলস লন্ডন লিডস, ম্যানচেস্টার ঘুরে ঘুরে ঘেঁষাঘেঁষি করে থাকা শ্রমিকদের দুরবস্থা প্রত্যক্ষ করেন। বিশেষভাবে তিনি পরিচিত হন ম্যানচেস্টারের শ্রমিকদের সংগে। ইংল্যান্ডে বসবাসের সময় তিনি লন্ডনেই কাটান অধিকাংশ সময়।

## তথ্যসূত্র

## বহিঃসংযোগ
* *[http://www.marxists.org/archive/marx/works/1845/condition-working-class/index.htm ১৮৪৪ সালে ইংল্যান্ডে শ্রমিক শ্রেণির অবস্থা]* (মার্ক্স/এঙ্গেলস ইন্টারনেট আআর্কাইভে সম্পূর্ণ লেখা) 
* *[http://www.marxists.org/archive/marx/works/1886/letters/86_02_03.htm Florence Kelley Wischnewetzky-এর কাছে এঙ্গেলসের একটি চিঠি]* 
* 
* 

বিষয়শ্রেণী:সাম্যবাদ সম্পর্কিত বই
বিষয়শ্রেণী:রাজনৈতিক বই
বিষয়শ্রেণী:১৮৪৫-এ ইউরোপ
বিষয়শ্রেণী:পুঁজিবাদ বিষয়ক বই
বিষয়শ্রেণী:সাম্যবাদী বই
বিষয়শ্রেণী:ম্যানচেস্টারের ইতিহাস
বিষয়শ্রেণী:কাজের পরিবেশ
বিষয়শ্রেণী:অক্সফোর্ড ইউনিভার্সিটি প্রেস দ্বারা প্রকাশিত বই
বীণা দাস

**বীণা দাস** (২৪ আগস্ট ১৯১১ - ২৬ ডিসেম্বর ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিকন্যা।

## জন্ম ও পরিবার
বীণা দাস ১৯১১ সালে নদিয়া জেলার কৃষ্ণনগরে জন্মগ্রহণ করেন। কিন্তু তাদের আদি বাড়ি ছিল চট্টগ্রাম। তার পিতা ছিলেন ব্রাহ্মসমাজী পণ্ডিত ও দেশপ্রেমিক বেণী মাধব দাস ও মাতার নাম সরলা দাস। তার দিদি ছিলেন বিপ্লবী কল্যাণী দাস। পিতার আদর্শে প্রভাবিত হয়ে রাজনীতিতে যোগ দেন। ১৯৪৭ সালে স্বাধীনতা সংগ্রামী যতীশ ভৌমিকের সাথে তার বিবাহ হয়।

## শিক্ষাজীবন
কলকাতায় তিনি বেথুন কলেজে পড়াশুনা করেছেন। পরবর্তিতে তিনি কলকাতা বিশ্ববিদ্যালয় থেকে স্নাতক ডিগ্রী অর্জন করেন।

= গ্রন্থ =
'শৃঙ্খল ঝংকার' নামক আত্মজীবনীমূলক গ্রন্থ তিনি রচনা করেছেন। যেখানে তাঁর মুখ্যত রাজনৈতিক জীবনের পরিচয় রয়েছে।

## রাজনৈতিক জীবন
বীণা দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার দাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯২৮ সালে সাইমন কমিশন বয়কট করার জন্য বেথুন কলেজের ছাত্রীদের নিয়ে লতিকা ঘোষের সঙ্গে  উঠে-পড়ে লেগেছিলেন। ১৯৩০ সালে ডালহৌসির অত্যাচারের বিরুদ্ধে প্রতিবাদের জন্য ছোট ছোট দলের নেতৃত্ব দেন এবং গ্রেপ্তার হন। বীণা দাস ব্রিটিশ বিরোধী সশস্ত্র বিপ্লবের নেত্রী ছিলেন এবং ১৯৩২ সালের ৬ই ফেব্রুয়ারি কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনের উপর পিস্তল দিয়ে গুলি চালান। এইসময় জ্যাকসনকে রক্ষা ও বীণা দাসকে ধরে ফেলার কৃতিত্ব অর্জন করেন বিশ্ববিদ্যালয়ের উপাচার্য স্যার হাসান সোহরাওয়ার্দী। এই হত্যা প্রচেষ্টা চালানোর কারণে ৯ বছর কারাবরণ করেন বীণা দাস। ১৯৪১ থেকে ১৯৪৫ সাল পর্যন্ত দক্ষিণ কলকাতার কংগ্রেসের সম্পাদিকা ছিলেন তিনি। ১৯৪৬ থেকে ১৯৫১ সাল পর্যন্ত তিনি পশ্চিমবঙ্গ বিধানসভার সদস্য ছিলেন। নোয়াখালির দাঙ্গার পরে সেখানে তিনি রিলিফের কাজ করতেন। স্বাধীনতার পরেও সামাজিক ও রাজনৈতিক কাজে নিজেকে ব্যপ্ত রাখেন। মরিচঝাঁপি গণহত্যার সময় তিনি প্রতিবাদী হন।

## মৃত্যু
বীণা দাসের শেষ জীবন বেদনাদায়ক ও মর্মান্তিক। স্বামীর মৃত্যুর পরে তিনি হরিদ্বার চলে যান। ১৯৮৬ সালের ২৬ ডিসেম্বর ঋষিকেশে সহায় সম্বলহীন হয়ে পথপ্রান্তে মৃত্যুবরণ করেন।

## তথ্যসূত্র

## বহিঃসংযোগ
* বিস্তারিত বিপ্লবী বীণা দাস  

বিষয়শ্রেণী:১৯১১-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:আদিনিবাস পূর্ববঙ্গে
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:নারী বিপ্লবী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:নদিয়া জেলার ব্যক্তি
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:বাঙালি হিন্দু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:ব্রাহ্ম
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:কৃষ্ণনগরের ব্যক্তি
শ্রী জয়বর্ধনপুর কোট্টে

**শ্রী জয়বর্ধনপুর কোট্টে** (এছাড়াও শুধু **কোট্টে** নামেও পরিচিত) হল শ্রীলঙ্কার প্রশাসনিক রাজধানী ও পরিকল্পিত নতুন শহর। পূর্বে শ্রীলঙ্কার রাজধানী কলম্বোতে ছিল, ১৯৮২ সালে কলম্বো থেকে শ্রী জয়াবর্ধেনেপুরা কোট্টে স্থানান্তর করা হয়।

## ইতিহাস
## মিউনিসিপালিটি কাঠামো
১৯৩০ এর দশকে রাজাগিরিয়ার একটি আধুনিক বিল্ডিংকে কেন্দ্র করে কোট্টে গ্রামীণ উন্নয়ন কাউন্সিল প্রতিষ্ঠিত হয়েছিল। এটাই পরে কোট্টে আরবান কাউন্সিলে পরিনত হয়। ১৯৯৭ সালে কোট্টে আরবান কাউন্সিলকে শ্রী জয়াবর্ধেনেপুরা কোট্টে মিউনিসিপালিটি কাউন্সিলে রুপান্তরিত করা হয় এবং এর প্রথম মেয়র নির্বাচিত হয়েছিলেন চন্দ্র সিলভা।

### জোন সমূহ
*পিটা কোট্টে
*ইথুল কোট্টে
*নাবালা
*নুগেগোদা
*রাজাগিরিয়া

## জনসংখ্যা
কোট্টে হল এমন একটি শহর যা বহু জাতিগোষ্ঠী ও বহু ধর্মের লোকের মিলনস্থল। এখানে বসবাসকারী অধিকাংশ মানুষ সিংহলী জাতিভভুক্ত সাথে তামিল, মুসলমান, মালয় এবং বারঘের মিশ্রিত (বেশিরভাগ মুসলমান ও ভারতীয় তামিলরা রাজাগিরিয়া এলাকায় বসবাস করে)।

## ক্রীড়া
ক্রিকেট দেশের পাশাপাশি এই শহুরেও সর্বাধিক জনপ্রিয় খেলা এবং এটি নগরীর প্রায় প্রত্যেক মাঠে খেলা হয়।

## তথ্যসূত্র

## বহিঃসংযোগ

*University of Sri Jayawardenepura
*1400-1565 A. D

বিষয়শ্রেণী:শ্রীলঙ্কার জনবহুল স্থান
বিষয়শ্রেণী:পরিকল্পিত রাজধানী
*
বিষয়শ্রেণী:এশিয়ার রাজধানী
বিষয়শ্রেণী:পশ্চিম প্রদেশ, শ্রীলঙ্কার জনবহুল স্থান
বিষয়শ্রেণী:কলম্বোর শহরতলি
আমজাদ ফরিদ সাবরি

**আমজাদ ফরিদ সাবরি** (২৩ ডিসেম্বর ১৯৭৬ — ২২ জুন ২০১৬) পাকিস্তানের এক আধ্যাত্মিক সুফি সঙ্গীত শিল্পী। তিনি সাবরি ব্রার্দাস এর গোলাম ফরিদ সাবরি সন্তান। তিনি দক্ষিণ এশিয়ার বিখ্যাত কাউয়ালি শিল্পীদের অন্যতম। 

## কর্ম জীবন
আমজাদ সাবরি প্রায় সময় তার পিতা এবং চাচা মকবুল আহমেদ সাবরি কর্তৃক রচিত আধ্যাত্মিক কবিতা আবৃত্তি করতেন এবং গাইতেন। 

## মৃত্যু
পাকিস্তানের তালিবানের স্পিলিন্টার দলের গুলিতে আহত হয়ে করাচিতে এক মর্মান্তিক মৃত্যুতে তার জীবনাবসান ঘটে।

## তথ্যসূত্র

## বহিঃসংযোগ
*

বিষয়শ্রেণী:পাকিস্তানি কাওয়ালি শিল্পী
বিষয়শ্রেণী:সাবরি ব্রাদার্স
বিষয়শ্রেণী:১৯৭৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:সুফি শিল্পী
বিষয়শ্রেণী:তেহরিক-ই-তালেবান পাকিস্তানের হাতে নিহত মানুষ
বিষয়শ্রেণী:১৯৭০-এ জন্ম
বিষয়শ্রেণী:পাকিস্তানি সুফি
বিষয়শ্রেণী:পাকিস্তানি খুনের শিকার
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:মুহাজির ব্যক্তি
বিষয়শ্রেণী:পাকিস্তানি সন্ত্রাসবাদের শিকার
তাইওয়ানে সময়

থাম্ব|তাইওয়ানে ডিজিটাল ঘড়ি
**জাতীয় মান সময়** () হচ্ছে তাইওয়ানের দাপ্তরিক সময় অঞ্চল, যেটি ইউটিসি অফসেট  থেকে ৮ ঘণ্টা এগিয়ে ইউটিসি+০৮:০০। এটি **তাইওয়ান সময়** (), **তাইপেই সময়** () নামে পরিচিত ও ঐতিহাসিকভাবে এটি ২০০০-এর দশকের প্রথম দিকে *ছুয়াংইয়ান মান সময়* () নামেও পরিচিত ছিল।

## ইতিহাস

## বর্তমান সময়
জাতীয় মান সময় অর্থনৈতিক মন্ত্রণালয়ের অধীনে জাতীয় মান, মেট্রোলজী এবং ইন্সপেকশন ব্যুরো কর্তৃক নিয়ন্ত্রিত হয়। The time is released according to the caesium atomic clocks aggregated by National Standard Time and Frequency Laboratory under Chunghwa Telecom after consulting the data provided by Bureau International des Poids et Measures.

## আইএএনএ সময় অঞ্চল ডাটাবেস
The IANA time zone database contains one zone for Taiwan, named Asia/Taipei.

## আরও দেখুন
* জাপান মান সময়

## তথ্যসূত্র

বিষয়শ্রেণী:দেশ অনুযায়ী সময়
বিষয়শ্রেণী:সময় অঞ্চল
শিরাজ

**শিরাজ** (, *Šīrāz*, ,  ) ইরানের ষষ্ঠ জনবহুল শহর। এবং ফর্স প্রদেশের রাজধানী। ২০১১ সালের জনসংখ্যা জরীপে, এই শহরের জনসংখ্যা ছিল ১৪,৬০,৬৬৫জন এবং নির্মাণাধীন অঞ্চল "শহর-এ জাহিদ-এ সদ্র" (সদ্র নতুন শহর) আবাসস্থল ১৫,০০,৬৪৪ জন জনসংখ্যার। শিরাজের অবস্থান ইরানের  দক্ষিণ-পূর্বাঞ্চলে। জিয়াফেই

## তথ্যসূত্র

## বহিঃসংযোগ

বিষয়শ্রেণী:ইরানের শহর
বিষয়শ্রেণী:শিরাজ
পবিত্র পরিবার

***পবিত্র পরিবার*** হচ্ছে একটি বই। এটি ১৮৪৪ সালের নভেম্বর মাসে কার্ল মার্কস ও ফ্রিডরিখ এঙ্গেলস রচনা করেন। বইটি তৎকালীন সময়ে একাডেমিকভাবে জনপ্রিয় ইয়াং হেগেলিয়ান এবং তাদের চিন্তার প্রবণতা সম্পর্কে একটি সমালোচনামূলক গ্রন্থ। প্রকাশক বইটির শিরোনাম প্রস্তাব করেছিলেন। বাউয়ের ভ্রাতৃদ্বয় ও তাদের সমর্থকদের একটি ব্যঙ্গাত্মক রেফারেন্স হিসেবে এটি প্রণীত হয়।

বইটি সংবাদমাধ্যমের সঙ্গে একটি বিতর্কে জড়িয়ে পড়ে। ব্রুনো বাউয়ের ১৮৪৫ সালে Wigand-এর Vierteljahrsschrift প্রকাশিত একটি প্রবন্ধে বইটি খণ্ডন করার চেষ্টা করেন।  বাউয়ের দাবি করেন মার্কস ও এঙ্গেলস তাকে ভুল বুঝেছেন এবং যা তিনি বোঝাতে চেয়েছেন তা তারা বোঝেননি। পরে মার্কস তার প্রতিক্রিয়ায় নিজের প্রবন্ধ প্রকাশ করেন যা Gesellschaftsspiegel জার্নালে ১৮৪৬ সালের জানুয়ারি মাসে প্রকাশিত হয়। মার্কস জার্মান ভাবাদর্শের দ্বিতীয় অধ্যায়ে যুক্তিসমূহ আলোচনা করেন।

*পবিত্র পরিবার* গ্রন্থে ফয়েরবাখের সামান্য কিছুটা প্রভাব থাকলেও মার্কস ও এঙ্গেলস তাদের নতুন বিশ্ববীক্ষার ভিত্তি এই গ্রন্থে গড়ে তুলতে পেরেছিলেন।

## তথ্যসূত্র

বিষয়শ্রেণী:রাজনৈতিক বই
বিষয়শ্রেণী:সাম্যবাদ সম্পর্কিত বই
ওয়াজেদ আলী খান পন্নী

**ওয়াজেদ আলী খান পন্নী** (১৮৭১-১৯৩৬) ছিলেন একজন রাজনীতিবিদ ছিলেন।

## ইতিহাস
ওয়াজেদ আলী খান পন্নী ছিলেন করটিয়ার জমিদারদের মধ্যে সবচেয়ে প্রজাহিতৈষী। তিনি ১৯২১ সালে জমিদার তথা ময়মনসিংহ জেলা কংগ্রেস ও খেলাফত কমিটির সভাপতি, বঙ্গীয় প্রাদেশিক কংগ্রেস কমিটির সহ-সভাপতি এবং নিখিল ভারত কংগ্রেসের নির্বাহী পরিষদ সদস্য হওয়া সত্ত্বেও ব্রিটিশ বিরোধী আযাদী আন্দোলন করে কারাবরণ করেন । ব্রিটিশ বিরোধী আন্দোলনে তাঁর অনমনীয় মনোভাব ও দৃঢ়তার জন্য ব্রিটিশ মিউজিয়ামে রক্ষিত তাঁর তৈলচিত্রের নিচে লেখা রয়েছে- “One who dified the British.”

## জন্ম
ওয়াজেদ আলী খান পন্নী করটিয়ার বিখ্যাত জমিদার পরিবারে ১৪ নভেম্বর ১৮৭১ সালে জন্মগ্রহণ করেন।

## কার্যাবলী
চাঁদ মিয়া প্রতিষ্ঠিত পিতামহের নামে করটিয়ার স্থাপিত সরকারী সা'দত কলেজ’(১৯২৬) টাঙ্গাইল তথা বৃহত্তর ময়মনসিংহে শিক্ষা বিস্তারে গর্বোন্নত শিরে দাঁড়িয়ে আছে। করটিয়ায় ইতিহাস খ্যাত মুসলিম এডুকেশন কনফারেন্স অনুষ্ঠিত হয় (১৯১০)। তার উদ্যোগে করটিয়ায় সারা বাংলার মুসলিম শিক্ষা সম্মেলন হয় এবং স্ত্রীর নামে রোকেয়া মাদ্রাসা প্রতিষ্ঠা করেন (১৯২৬)। চাঁদ মিয়া পিতার প্রতিষ্ঠিত মাধ্যমিক বিদ্যালয়কে উচ্চ ইংরেজি শিক্ষার বিদ্যালয়ে উন্নীত করে ‘হাফেজ মাহমুদ আলী ইনস্টিটিউশন’ নামকরণ করেন (১৯০১)। এছাড়া তিনি বহু শিক্ষা প্রতিষ্ঠান, পত্র-পত্রিকা, বই পুস্তক প্রকাশনায় অর্থ দান করেছেন।

## উল্লেখ্য
দানের ক্ষেত্রে ওয়াজেদ আলী খান পন্নী অদ্বিতীয় ছিলেন। এজন্যই তাকে ‘দানবীর’, ‘দ্বিতীয় মহসিন’উপাধিতে ডাকা হতো। ২৫ এপ্রিল (শনিবার) ১৯৩৬ সালে তিনি করটিয়ায় শেষ নিশ্বাস ত্যাগ করেন।
## তথ্যসূত্র

বিষয়শ্রেণী:১৮৭১-এ জন্ম
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:১৯৩৬-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
মন্মথনাথ রায় চৌধুরী

**মন্মথনাথ রায় চৌধুরী** (১২৮৬-১৩৪৫ বঙ্গাব্দ) ছিলেন বিখ্যাত ব্রিটিশ ভারতীয় ফুটবলার ও তিনি টাঙ্গাইলের সন্তোষের জমিদার ছিলেন।  তিনি টানা ছয়বার ইন্ডিয়ান ফুটবল এ্যাসোসিয়েশনের সভাপতি ছিলেন। ১৯৪১ সাল থেকে ভারতের বার্ষিক ফুটবল টুর্নামেন্ট ‘সন্তোষ ট্রফি’ চালু হয়েছে তাঁরই অবদানে। তিনি টাঙ্গাইলে তাঁর মায়ের নামে বিন্দুবাসিনী সরকারি বালক উচ্চ বিদ্যালয় প্রতিষ্ঠা করেন।

## ইতিহাস
মন্মথনাথ রায় চৌধুরী সেন্ট জেভিয়ার স্কুল, হেয়ার স্কুল ও প্রেসিডেন্সি কলেজ এবং কলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। তিনি তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। টাংগাইলের কলেজ পাড়ায় প্রমথ-মন্মথ নামে একটি কলেজ স্থাপন করেছিলেন, উক্ত কলেজটি জগন্নাথ কলেজ এর সাথে অঙ্গীভূত করা হয়। সামাজিক বিভিন্ন কাজের অবদানের জন্য ১৯১০ইং সালে ব্রিটিশ সরকার **রাজা** উপাধিতে প্রদান করে।

## জন্ম
মন্মথনাথ রায় চৌধুরী ২৩ ফেব্রুয়ারি, ১৮৮০ সালে সন্তোষ জমিদার পরিবারে জন্মগ্রহণ করেন। তাঁর পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী। তিনি কোলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। মন্মথনাথ রায় চৌধুরী তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। তিনিই প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন। তিনি কলকাতার সন্তোষ ট্রফি খেলার উদ্যোক্তা। এছাড়া তিনি বেঙ্গলী পত্রিকায় নিয়মিত লিখতেন। এছাড়াও তিনি সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন ১৯০০ সালে। ‘প্রমথ-মন্মথ কলেজ’নামে এটি প্রায় দশ বছর চালু ছিলো। পরবর্তী সময়ে এটি ঢাকার জগান্নাথ কলেজের সাথে একীভূত হয়। বর্তমানে কলেজটি না থাকলেও এলাকাটি ‘কলেজপাড়া’নামে পরিচিত।
।

## কর্মজীবন
মন্মথনাথ রায় চৌধুরী বেঙ্গলী পত্রিকায় নিয়মিত লিখতেন এছাড়া প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন।

## কার্যাবলী
মন্মথনাথ রায় চৌধুরী সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন (১৯০০)। বর্তমানে কলেজটি না থাকলেও এলাকাটি ‘কলেজপাড়া’ নামে পরিচিত। কলকাতার সন্তোষ ট্রফি খেলার উদ্যোক্তা ছিলেন তিনি।সন্তোষের মহারাজা স্যার মন্মথনাথ রায় চৌধুরী। ইংরেজ আমলেই তিনি ছিলেন ছয়বারের আইএফএ-র সভাপতি। বেঙ্গল জিমখানা ও অন্যান্য প্রতিষ্ঠানের সঙ্গে জড়িত থেকে ক্রীড়াঙ্গনে আলাদা জায়গা করে নিয়েছিলেন তিনি। ১৯৪১ সাল থেকে মন্মথনাথ রায় চৌধুরীর স্মৃতিতে আজও ভারতে হয়ে আসছে ‘সন্তোষ ট্রফি’।

## তথ্যসূত্র

বিষয়শ্রেণী:বাঙালি জমিদার
বিষয়শ্রেণী:বাংলার ইতিহাস
কল্যাণী দাস

**কল্যাণী দাস** (২৮ মে ১৯০৭ - ১৬ ফেব্রুয়ারি ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
কল্যাণী দাস ১৯০৭ সালে কৃষ্ণনগরে এক পরিবারে জন্মগ্রহণ করেন। কিন্তু পিতৃভূমি ছিল চট্টগ্রাম। তার পিতার নাম বেণী মাধব দাস ও মাতার নাম সরলা দাস। তার বোন বীণা দাসও সশস্ত্র বিপ্লবী আন্দোলনে যুক্ত ছিলেন । পিতার আদর্শে প্রভাবিত হয়ে রাজনীতিতে যোগ দেন। এছাড়া কল্যাণী দাসের ছিল মায়ের মতোই সংগঠনী ক্ষমতা। 

## শিক্ষাজীবন
কলকাতায় তিনি কটকে র‍্যাভেনশ্ কলেজিয়েট স্কুল পড়াশুনা করেছেন। ১৯২৮ সালে বি.এ. পাস করবার পর তিনি বিশ্ববিদ্যালয়ে এম.এ. পড়তে যান। ছাত্রাবস্থায় কলিকাতার স্কুল-কলেজের ছাত্রীদের নিয়ে এই ‘ছাএীসংঘ' গঠিত হয়। এর সভানেত্রী ছিলেন সুরমা মিত্র ও সম্পাদিকা ছিলেন কল্যাণী দাস।

## রাজনৈতিক জীবন
কল্যাণী দাসের পরিবার ছিল রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজদাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩০ সালে ডালহৌসির অত্যাচারের বিরুধে প্রতিবাদের জন্য আইন অমান্য করে আন্দোলন ছাত্রীদের যোগদানের জন্য নেতৃত্ব দেন। ১৯৩২ সালে 'আইন অমান্য আন্দোলন'এ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ করেন। সহপাঠী হিসাবে ছিল কমলা দাশগুপ্ত।

## বৈবাহিক জীবন
১৯৩৮ সালের মার্চ মাসে নির্মলেন্দু ভট্টাচার্যের সঙ্গে কল্যাণী দাসের বিবাহ হয়। বিয়ের পরও রাজনৈতিক কাজের সাথে সক্রিয়ভাবে যুক্ত ছিলেন। ১৯৪০ সালে কল্যাণী ভট্টাচার্য বোম্বে চলে যান স্বামীর কর্মস্থলে। ১৯৪২ সালের ‘ভারত ছাড়' আন্দোলনে যোগদান করে তিনি বোম্বেতে তিন মাসের জন্য কারাবরণ করেন।

## মৃত্যু
১৯৩৮ সালে বিয়ের পরে তিনি নারী রাজনৈতিক কর্মীদের নিয়ে 'মন্দিরা' নামে মুখপত্র প্রকাশ করেন। 'জীবন অধ্যয়ন' নামক আত্নচরিত প্রকাশ করেন। যেখানে নিজের নানা অভিজ্ঞতার বর্ণনা করেছেন। কল্যাণী দাসের ১৯৮৩ সালের ১৬ ফেব্রুয়ারি মৃত্যু হয়।

## তথ্যসূত্র

বিষয়শ্রেণী:১৮৭০-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:আদিনিবাস পূর্ববঙ্গে
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:নারী বিপ্লবী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাঙালি হিন্দু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:১৯০৭-এ জন্ম
বিষয়শ্রেণী:ব্রাহ্ম
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:কৃষ্ণনগরের ব্যক্তি
ইসলামী বিশ্বকোষ

**ইসলামি বিশ্বকোষ** হলো ইসলামিক ফাউন্ডেশন বাংলাদেশ থেকে প্রকাশিত বিশ্বকোষের গ্রন্থ। এটিতে ইসলাম সম্পর্কিত বিভিন্নমুখী জ্ঞানের ভান্ডার রয়েছে। ইসলামের ব্যাপক বিষয় ইসলামি বিশ্বকোষের অন্তর্ভুক্ত। এটি ২৫ খণ্ডের একটি সংক্ষিপ্ত অর্থবহ সংস্করণ। এই বিশ্বকোষ প্রকল্পের শীর্ষস্থানীয় প্রতিষ্ঠাতা ছিলেন বাংলাদেশি শিক্ষাবিদ এবং পণ্ডিত আবদুল হক ফরিদী।

## ইতিহাস
বাংলাদেশে প্রথম **ইসলামী বিশ্বকোষের** প্রণয়নের উদ্যোগ গ্রহণ করেন বাংলা একাডেমী। ডাঃ মুহাম্মদ শহীদুল্লাহ কিছু সময়ের জন্য এই প্রকল্পের সম্পাদক হিসাবে দায়িত্ব পালন করেছিলেন। ১৯৫৮ সালে বাংলা একাডেমী লাইডেন হতে প্রকাশিত **শর্টার এনসাইক্লোপিডিয়া অফ ইসলাম** শীর্ষক ইসলামি বিশ্বকোষের অনুবাদের সিদ্ধান্ত গ্রহণ করে। পরবর্তীতে তা বিভিন্ন কারণে ইসলামিক ফাউন্ডেশন বাংলাদেশ এর কাছে তুলে দেয়। যেটি আরো সম্পাদনা করে প্রকাশ করা হয়।

আবদুল হক ফরিদী বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।

একাত্তরে বাংলাদেশ স্বাধীন হওয়ার পর, প্রকাশিত তিনটি বিশেষায়িত বিশ্বকোষের একটি ছিল এটি। আ ফ ম খালিদ হোসেন বিশ্বকোষের দ্বিতীয় সংস্করণের ৩ থেকে ৯ খণ্ড পর্যন্ত সম্পাদনা করেছেন।

## আরও দেখুন
* ইসলাম-সম্পর্কিত বিশ্বকোষের তালিকা
## তথ্যসূত্র

বিষয়শ্রেণী:বাংলা ভাষার বিশ্বকোষ
বিষয়শ্রেণী:ইসলাম শিক্ষা
বিষয়শ্রেণী:বাংলাদেশী বিশ্বকোষ
বিষয়শ্রেণী:২০শ শতাব্দীর বিশ্বকোষ
বিষয়শ্রেণী:ইসলামি বিশ্বকোষ
বিষয়শ্রেণী:বাংলা ভাষা
বিষয়শ্রেণী:ইসলামিক ফাউন্ডেশন বাংলাদেশ
সৈয়দ মোয়াজ্জেম হোসেন

**সৈয়দ মোয়াজ্জেম হোসেন** একজন বাংলাদেশী শিক্ষাবিদ এবং ইসলামী পণ্ডিত ব্যক্তি ছিলেন। তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেছেন।

## জন্ম
টাঙ্গাইল জেলাধীন মির্জাপুর উপজেলার বানিয়ারা গ্রামে ১ আগস্ট ১৯০১ সালে সৈয়দ পরিবারে জন্মগ্রহণ করেন ড. সৈয়দ মোয়াজ্জেম হোসেন।

## শিক্ষাজীবন
ঢাকা বিশ্ববিদ্যালয় থেকে প্রথম বিভাগে তৎকালীন আরবি ও ইসলামিক স্টাডিজ বিভাগ থেকে এমএ পাশ করেন (১৯২৪) এবং ক্লাসিকেল এরাবিক পোয়েট্রির উপর থিসিস লিখে অক্সফোর্ড বিশ্ববিদ্যালয় থেকে আরবিতে ডক্টরেট ডিগ্রি অর্জন করেন।

## কর্মজীবন
ডঃ সৈয়দ মোয়াজ্জেম হোসেন পূর্ব পাকিস্তান কর্ম কমিশনের চেয়ারম্যান (১৯৫৩-১৯৫৬), করাচি ইনকোয়ারী কমিটি সদস্য (১৯৫৬-১৯৫৭), চেয়ারম্যান ইসলামিক ইউনিভার্সিটি কমিশন ছিলেন (১৯৬৪-১৯৬৫)।
ঢাকা বিশ্ববিদ্যালয়ে উপাচার্য হিসেবে কর্মরত  (১৯৪৮-১৯৫৩), এবং আরবি বিভাগে রিডার হিসেবে যোগদান করেন (১৯৩০)।

## প্রকাশিত বই
ডঃ সৈয়দ মোয়াজ্জেম হোসেন দেশ ও বিদেশের বহু পত্রপত্রিকায় বিভিন্ন তথ্য ও তত্ত্বপূর্ণ প্রবন্ধ এবং বহু বই প্রকাশ করেন। এর মধ্যে উল্লেখযোগ্য হল:
* আর্লি আরাবিক ওডেস
* ঢাকা 
* কিতাব-আল-রুমুয
* দামেস্ক 
* দ্য পয়েমস অফ সুরাগলব-মিরদান আল-দ্রিকি
* কিতাব-উল-মারিফাত হাদিস

## মৃত্যু
আরবি ভাষার এই সুমহান পণ্ডিত ১৯৯১ সালে মৃত্যুবরণ করেন।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ইসলামি চিন্তাবিদ
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাঙালি আলেম
জিঙ্কি-সুহল বিক্রিয়া

**জিঙ্কি-সুহল বিক্রিয়া** () হল ফ্রিডেল-ক্র্যাফট অ্যালকাইলেশন বিক্রিয়ার একটি বিশেষ ধাপ। বিজ্ঞানী থিওডোর জিঙ্কি এবং সুহল সর্বপ্রথম এই বিক্রিয়াটি বর্ণনা করেন।

এই বিক্রিয়ার একটি জনপ্রিয় উদাহরণ হল p-ক্রেসল হতে সাইক্লোহেক্সাডাইইনোন তৈরি। এ বিক্রিয়ায় অ্যালুমিনিয়াম ক্লোরাইড প্রভাবক হিসেবে এবং টেট্রাক্লোরোমিথেন দ্রাবক হিসেবে ব্যবহৃত হয়। মার্কিন বিজ্ঞানী মেলভিন নিউম্যান ১৯৫০-এর দিকে এই বিক্রিয়ার নানাদিক এবং এর কৌশলের উন্নয়ন ঘটান।

এই বিক্রিয়ার উৎপাদই ডাইইনোল বেনজিন পুনর্বিন্যাস বিক্রিয়ার প্রাথমিক কাঁচামাল।

## তথ্যসূত্র

বিষয়শ্রেণী:প্রতিস্থাপন বিক্রিয়া
বিষয়শ্রেণী:কার্বন-কার্বন বন্ধন গঠনকারী বিক্রিয়া
বিষয়শ্রেণী:নামধারী বিক্রিয়া
বিষয়শ্রেণী:ব্যক্তিনামাঙ্কিত বিক্রিয়া
অ্যানিমে সম্মেলন

ডান|থাম্ব|267x267px|অ্যানিমে এক্সপো ২০০৪ সম্মেলন কেন্দ্রের বাইরের চিত্র
**অ্যানিমে সম্মেলন** প্রধাণত অ্যানিমে, মাঙ্গা ও জাপানি সংস্কৃতি নিয়ে করা হয়. সাধারণভাবে এটি বেশ কিছুদিন নিয়ে করা হয় এবং স্থান হিসেবে নেয়া হয় সম্মেলন কেন্দ্র, হোটেল, বা কলেজ ক্যাম্পাস. সম্মেলনে বিভিন্ন কার্যক্রম এবং প্যানেল থাকে, অ্যানিমে সম্মেলনে অংশগ্রহণকারীদের একটি বড় অংশ কসপ্লে করে যা অন্যান্য ফ্যান সম্মেলনের চেয়ে বেশি। এটা ব্যবসার জন্য ভালো কারণ এতে বিভিন্ন স্টুডিও, পরিবেশক ও প্রকাশকরা তাদের প্রকাশিত কাজের প্রচার করে।

## তথ্যসূত্র

বিষয়শ্রেণী:অ্যানিমেশন
অ্যামোডোরি পুনর্বিন্যাস বিক্রিয়া

**অ্যামাডোরি পুনর্বিন্যাস** একটি জৈব বিক্রিয়া যেখানে অ্যালডোজের এন-গ্লাইকোসাইড অম্লীয় আর্দ্রবিশ্লেষণের মাধ্যমে পুনর্বিন্যস্ত হয়ে বা পলিমারাইজেশনের মাধ্যমে সংশ্লিষ্ট ১-অ্যামিনো-১-ডিঅক্সি-কিটোজ গঠন করে। কার্বোহাইড্রেট রসায়নের একটি গুরুত্বপূর্ণ বিক্রিয়া এই অ্যামাডোরি পুনর্বিন্যাস বিক্রিয়া।

বিক্রিয়ার কৌশলে **১** ন্ং ধাপে ডি-ম্যানোজকে বদ্ধ অবস্থায়, এবং **২** নং ধাপে যুক্ত অবস্থায় অ্যামোনিয়ার সাথে দেখানো হয়েছে। বিক্রিয়ার মাধ্যমে **৩** নং ধাপে ১,১-অ্যামিনো-অ্যালকোহল উৎপন্ন হয়; যা অস্থায়ী হওয়ায় পানি হারিয়ে গ্লাইকোসাইল্যামিন গঠন করে (উন্মুক্ত অবস্থায় ইমিন (**৫**) এবং বদ্ধাবস্থায় হেমিঅ্যামিনাল (**৪**))। প্রকৃতিপক্ষে অ্যামাডোরি পুনর্বিন্যাস বিক্রিয়ার এটিই প্রাথমিক ধাপ।

500px|কেন্দ্র|অ্যামাডোরি পুনর্বিন্যাস বিক্রিয়া

গ্লাইকোসাইল্যামিনের সাথে পিরিডিন এবং অ্যাসিটিক অ্যানহাইড্রাই্ডের বিক্রিয়ায় ইমিন মূলক পুনর্বিন্যস্ত হয়ে মধ্যবর্তী ইনোল গঠন করে, যা পর্যায়ক্রমে কিটোন তৈরি করে। বিশেষ করে এই বিক্রিয়াতে সকল অ্যালকোহল এবং অ্যামিনো মূলকের অ্যাসাইলেশনও ঘটে।

এই বিক্রিয়াটি ম্যাইলার্ড বিক্রিয়ার সাথে সম্পৃক্ত, যেখানে বিকারকসমূহ হল প্রাকৃতিক চিনি এবং অ্যামিনো এসিড। সাম্প্রতিক কিছু গবেষণায় জারিত ডেক্সট্রান ও জেলাটিনের মধ্যবর্তী বিক্রিয়ার সময় অ্যামাডোরি পুনর্বিন্যাস বিক্রিয়া সংঘটনের সম্ভাবনা দেখা গেছে।

## অ্যামাডোরি উৎপাদ

অ্যামাডোরির উৎপাদ হল একটি মধ্যবর্তী যৌগ, যা গ্লাইকেশনের ফলে অ্যাডভান্সড গ্লাইকেশন সমাপ্তি-উৎপাদ (এ.জি.ই.) উৎপন্ন হবার সময় তৈরি হয়।

অ্যাডভান্সড গ্লাইকেশন সমাপ্তি-উৎপাদের বিক্রিয়াটি নিম্নোক্ত ধাপের মাধ্যমে শেষ হয়ঃ
# *[[সিফ ক্ষারক]] গঠন*': উদাহরণস্বরূপ একটি গ্লুকোজের অ্যালডিহাইড মূলক একটি লাইসিনের অ্যামিনো মূলকের (কোনো প্রোটিনের) সাথে যুক্ত হয়ে ইমিন বা সিফ ক্ষয়ারক গঠন করে। এটি মূলত গ্লুকোজের কার্বন এবং লাইসিনের নাইট্রোজেনের মধ্যবর্তী সমযোজী বন্ধন।
# *অ্যামাডোরি উৎপাদ গঠন*: অ্যামাডোরির উৎপাদ সিফ ক্ষারকের পুনর্বিন্যাসের মাধ্যমে তৈরি হয়, যেখানে কার্বন-নাইট্রোজের দ্বিবন্ধন সংলগ্ন হাইড্রোক্সিল মূলকের হাইড্রোজেন পরমাণু পাশ্ববর্তী নাইট্রোজেনের সাথে যুক্ত হয়ে কিটোন গঠন করে।
# *অ্যাডভান্সড গ্লাইকেশন সমাপ্তি-উৎপাদ গঠন (এ.জি.ই.)*: অ্যামাডোরি উৎপাদ জারিত হয়, সাধারণত ক্ষণস্থায়ী ধাতব প্রভাবক দ্বারা।

এ ধাপগুলোর মধ্যে প্রথম দুটি উভমুখী হলেও শেষোক্তটি একমুখী।

## আরও দেখুন
* ফ্রুক্টোজলাইসিন, গ্লুকোজ এবং লাইসিনের অ্যামাডোরি উৎপাদ।

## তথ্যসূত্র

## বহিঃসংযোগ
* অ্যামাডোরি পুনর্বিন্যাস বিক্রিয়া 

বিষয়শ্রেণী:পুনর্বিন্যাস বিক্রিয়া
বিষয়শ্রেণী:ট্রান্সলেশনপরবর্তী মডিফিকেশন
বিষয়শ্রেণী:নামধারী বিক্রিয়া
বিষয়শ্রেণী:ব্যক্তিনামাঙ্কিত বিক্রিয়া
অ্যাজো যুগলায়ন

**অ্যাজো যুগলায়ন** বা **অ্যাজো কাপলিং** () হল একটি ডায়াজোনিয়াম যৌগ এবং একটি অ্যারোমেটিক যৌগের মধ্যকার জৈব বিক্রিয়া। এই ইলেক্ট্রোফিলিক অ্যারোমেটিক প্রতিস্থাপন বিক্রিয়ায় অ্যারাইল ডায়াজোনিয়াম ক্যাটায়ন ইলেক্ট্রোফাইল হিসেবে অ্যারিনের সাথে যুক্ত হয়। অধিকাংশ ক্ষেত্রেই ডায়াজোনিয়াম যৌগটি অ্যারোমেটিক হয়।

## ডায়াজোকরণ
অ্যানিলিনের সাথে নাইট্রাস এসিডের বিক্রিয়ায় **ডায়াজোনিয়াম লবণ** উৎপন্ন হয়। একে ডায়াজোকরণ বলা হয়। ডায়াজোনিয়াম লবণ একটি গুরুত্বপূর্ণ সাংশ্লেষিক মধ্যবর্তী যৌগ যা যুগলায়ন বিক্রিয়ার মাধ্যমে অ্যাজো ডাই এবং প্রতিস্থাপন বিক্রিয়া গঠনের ক্ষেত্রে অ্যারোমেটিক বলয়ে কার্যকরী মূলক হিসেবে উপস্থিত থাকে।

## বিক্রিয়ার ব্যবহার
এই বিক্রিয়ার উৎপাদ বিক্রিয়কসমূহের চেয়ে অধিকতর তরঙ্গদৈর্ঘ্যের আলো শোষণ করে, বিশেষ করে দৃশ্যমান বর্ণালির আলো। কারণ এদের কাঠামোতে উপস্থিত থাকে কনজুগেশন। ফলশ্রুতিতে অ্যারোমেটিক অ্যাজো যৌগসমূহ অধিকতর উজ্জ্বল হয় এবং নানাবিধ বিক্রিয়ায় ডাই বা রঞ্জক হিসেবে ব্যবহৃত হয়। গুরুত্বপূর্ণ অ্যাজো ডাইসমূহে মিথাইল রেড এবং লোহিত রঞ্জক ১৭০ উপস্থিত থাকে।

প্রোন্টোসিল এবং অন্যান্য সালফা ড্রাগ তৈরিতেও অ্যাজো যুগলায়ন ব্যবহৃত হয়।

## অ্যাজো যুগলায়নের উদাহরণ
অনেকভাবে এ বিক্রিয়া ঘটানো যায়। ফেনল, বেনজিন ডায়াজোনিয়াম ক্লোরাইডের সাথে বিক্রিয়ায় হলুদ-কমলা বর্ণের অ্যাজো যৌগ তৈরি করে। এই বিক্রিয়াটি হিম শীতল ক্ষারের উপস্থিতিতে অনুষ্ঠিত হয়।
:800px

এর সাথে সম্পর্কিত ডাই হল অ্যানিলিন ইয়েলো যা অ্যানিলিন এবং ডায়াজোনিয়াম লবণের বিক্রিয়ার মাধ্যমে উৎপন্ন হয়।
:600px

ন্যাপথলসমূহ হল জনপ্রিয় গ্রহীতা। অ্যানিলিন এবং ১-ন্যাপথলের বিক্রিয়ায় উৎপন্ন "অরগানোল ব্রাউন" এর একটি উদাহরণ:
:500px|অরগানোল ব্রাউন সংশ্লেষণ
একইভাবে β-ন্যাপথল ফিনাইলডায়াজোনিয়াম ইলেক্ট্রোফাইলের সাথে যুগলায়িত হয়ে তীব্র কমলা-লাল ডাই গঠন করে।

## তথ্যসূত্র

বিষয়শ্রেণী:প্রতিস্থাপন বিক্রিয়া
বিষয়শ্রেণী:কার্বন হেটারোপরমাণু বন্ধন গঠনকারী বিক্রিয়া
ক্লেয়ার কনর

**ক্লেয়ার জোয়ান কনর**, ওবিই (; জন্ম: ১ সেপ্টেম্বর, ১৯৭৬) ব্রাইটনে জন্মগ্রহণকারী প্রথিতযশা সাবেক ইংরেজ প্রমিলা আন্তর্জাতিক ক্রিকেটার। বর্তমানে তিনি আইসিসি’র মহিলাবিষয়ক কমিটির প্রধানের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার। ডানহাতে ব্যাটিংসহ স্লো লেফট আর্ম স্পিন বোলিংয়ে দক্ষতা প্রদর্শন করেছেন **ক্লেয়ার কনর**।

## প্রারম্ভিক জীবন
১ সেপ্টেম্বর, ১৯৭৬ তারিখে পূর্ব সাসেক্সের ব্রাইটন এলাকায় জন্মগ্রহণ করেন তিনি। ম্যানচেস্টার বিশ্ববিদ্যালয়ের ইংরেজি বিষয়ে পড়াশোনা করেন ও ১৯৯৮ সালে স্নাতকধারী হন। ম্যানচেস্টারে অবস্থানকালে ক্লেয়ার হিউম হলে বসবাস করতেন।

ব্রাইটন কলেজে থাকাকালে ব্যক্তিগত সম্পর্ক কার্যক্রমে অংশ নেন ও ইংরেজি, পিএসএইচই এবং পিই শিক্ষা লাভ করেন। এছাড়াও চ্যানেল ফোরে খণ্ডকালীন চাকরি করতেন।

সাসেক্সের শীর্ষস্থানীয় ক্লাব প্রেস্টন নোম্যাডসের অনূর্ধ্ব-১৬ দলে খেলেন ও অধিনায়কের দায়িত্বে ছিলেন। এছাড়াও তিনি সংক্ষিপ্তকালের জন্য ব্রাইটন কলেজ পুরুষ দলে খেলেন। এরপরই ইংল্যান্ড দলে বর্ণাঢ্যময় খেলোয়াড়ী জীবনের সূত্রপাত ঘটে। ২০০২ সালে মহিলাদের উদ্বোধনী ক্রিকেটার কাপে অংশ নেন।

## খেলোয়াড়ী জীবন
১৯৯৫ সালে ইংল্যান্ডের পক্ষে একদিনের আন্তর্জাতিকে অভিষেক ঘটে তার। ঐ মৌসুমেরই শীতকালে প্রথম টেস্টে অংশগ্রহণ করেন তিনি। ১৯৯৯ সালে ভারতের বিপক্ষে হ্যাট্রিক করে বসেন। ২০০০ সাল থেকে অবসর নেয়ার পূর্ব-পর্যন্ত ইংল্যান্ড দলের অধিনায়কত্ব করেন।

২০০৫ সালে দক্ষিণ আফ্রিকায় অনুষ্ঠিত মহিলা ক্রিকেট বিশ্বকাপে দলকে সেমি-ফাইনালে নিয়ে যান। ঐ মৌসুমের শীতকালে নিউজিল্যান্ডের ঘরোয়া ক্রিকেটে সেন্ট্রাল ডিস্ট্রিক্টস ওম্যান দলের পক্ষে রাজ্য ক্রিকেটে অংশগ্রহণ করেন। ২০০৪-০৫ মৌসুমে ইংল্যান্ড দলের অধিনায়কের দায়িত্ব লাভ করেন।

## সম্মাননা
২০০৪ সালে মহিলাদের ক্রিকেটে অসামান্য অবদান রাখায় রাণীর জন্মদিনের সম্মাননায় এমবিই পদবীতে ভূষিত হন। এরপর ২০০৬ সালে নববর্ষের সম্মাননায় তাকে ওবিই পদবী প্রদান করা হয়। একই সময়ে পুরুষদের অ্যাশেজ বিজয়ী দলকেও সম্মানিত করা হয়েছিল। ২০০৬ সালে প্রথম মহিলা হিসেবে ল্যাশিংস বিশ্ব একাদশের পক্ষে সর্বতারকা দাতব্য দলে খেলেন।

২০০৬ সালে আন্তর্জাতিক ক্রিকেট থেকে অবসর নেন তিনি।

## তথ্যসূত্র

## আরও দেখুন
* হলি কলভিন
* ২০১২ আইসিসি পুরস্কার
* মহিলাদের আন্তর্জাতিক ক্রিকেটে হ্যাট্রিকের তালিকা
    
## বহিঃসংযোগ
* 
* 
* 60 Seconds Extra interview with Metro: Clare Connor

বিষয়শ্রেণী:১৯৭৬-এ জন্ম
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ নারী ক্রিকেটার
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ব্রাইটনের ব্যক্তি
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাসেক্সের নারী ক্রিকেটার
বিষয়শ্রেণী:সেন্ট্রাল ডিস্ট্রিক্টস হিন্ডসের ক্রিকেটার
বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:মেরিলেবোন ক্রিকেট ক্লাবের সভাপতি
থাইল্যান্ড জাতীয় কাবাডি দল

**থাইল্যান্ড জাতীয় কাবাডি দল**   আন্তর্জাতিক কাবাডি খেলায় থাইল্যান্ডের প্রতিনিধিত্বকারী দল।

## টুর্নামেন্ট রেকর্ড
### [[এশিয়ান গেমসে কাবাডি|এশিয়ান গেমস]]

### বিশ্বকাপ

### এশিয়ান বিচ গেমস

### এশিয়ান ইনডোর গেমস

## আরো দেখুন
থাইল্যান্ডে ক্রীড়া

## তথ্যসূত্র

## বহিঃসংযোগ
* আন্তর্জাতিক কাবাডি ফেডারেশন 
* ২০০৭ বিশ্বকাপের ফলাফল 
* ২০০৪ বিশ্বকাপের ফলাফল 

বিষয়শ্রেণী:থাইল্যান্ডের জাতীয় ক্রীড়া দলসমূহ
বিষয়শ্রেণী:কাবাডি
বিষয়শ্রেণী:থাইল্যান্ডে কাবাডি
বিষয়শ্রেণী:জাতীয় কাবাডি দলসমূহ
বিষয়শ্রেণী:জাতীয় কাবাডি দল
হাতেম আলী খান

**হাতেম আলী খান (জন্ম: ১৯০৪ - মৃত্যু: ১৯৭৭)** একজন যুক্তফ্রন্ট দলীয় রাজনীতিবিদ ও পাকিস্তানের জাতীয় পরিষদের সাবেক সদস্য।

## জন্ম
হাতেম খান ১৯০৪ সালের ২৪ নভেম্বর জন্মগ্রহণ করেন। তার জন্মভূমি ব্রিটিশ ভারতের বাংলা প্রদেশের টাঙ্গাইল জেলার গোপালপুর উপজেলায়। তার পিতা নায়েব আলী খান ছিলেন স্থানীয় জমিদার। ১৯২০ সালে তিনি হেমনগর শশীমুখী উচ্চ ইংরেজি বিদ্যালয় থেকে মাধ্যমিক পাশ করেন ও তার পরের বছর কলকাতার রিপন কলেজে ভর্তি হন। এই সময় তার সাথে সূর্য সেন, কাজী নজরুল ইসলাম এবং অন্যান্য ব্যক্তিদের পরিচয় হয়। তিনি বাংলার অধিকার আদায়ের জন্য কাজ করেন। ১৯২৪ সালে রিপন কলেজ থেকে উচ্চ মাধ্যমিক পাশ করেন। জমিদারদের অত্যাচারের বিরুদ্ধে তিনি সংগ্রাম শুরু করেন। তিনি সর্বহারা নামে একটি সাময়িকী প্রকাস করেন।তারপর তিনি দুই বা এর অধিক সাময়িকী প্রকাশ করেন, সাময়িকীর নাম ছিলো চাষী-মজুর ও দিন-মজুর। ১৯২৬ সালে বিএ এবং ১৯২৮ সালে এমএ ডিগ্রি অর্জন করেন। ১৯২৭ সালে তিনি কারিমুন্নেসাকে বিয়ে করেন। তাদের ৬ জন সন্তান আছে।

## ইতিহাস
তার সংগ্রামী জীবনে তিনি একাধিক বার কারানির্যাতন ভোগ করেছেন। ১৯৩৩ সালে তিনি কলকাতা থেকে তিনি তার গ্রামে ফিরে আসেন। ১৯৪৬ সালে চলমান তেভাগা আন্দোলনে তিনি তার গ্রামে আন্দোলনের নেতৃত্ব দেন। তিনি নিজ জেলা টাঙ্গাইল ছাড়াও রংপুর, দিনাজপুর, রায়পুর ও মুন্সীগঞ্জ অঞ্চলের তেভাগা সংগঠনে কাজ করেন নিষ্ঠার সাথে।

## কর্মজীবন
কলিকাতা থেকে ‘সর্বহারা’ পত্রিকা প্রকাশ করেন। এরপর তিনি ‘চাষি-মজুর’, দিন-মজুর’ নামে দুইটি পত্রিকা প্রকাশ করেন। একই সঙ্গে তিনটি (বলরামপুর, নলিন ও ধূবলিয়া)  হাইস্কুলের হেডমাস্টার হিসেবে দায়িত্ব পালন করেন (১৯৪২)। ১৯৫০ সালের দাঙ্গায় হাজার হাজার মুসলিম আসাম, ত্রিপুরা ও পশ্চিমবঙ্গ থেকে পূর্ব পাকিস্তানে প্রবেশ করে। হাতেম খান তাদের জন্য কাজ শুরু করেন। ১৯৫৪ সালের নির্বাচনে গোপালগঞ্জ থেকে যুক্তফ্রন্টের প্রার্থী হিসেবে সংসদ সদস্য নির্বাচিত হন। ১৯৭৬ সালে তিনি কেন্দ্রীয় কৃষক সমিতির চেয়ারম্যান নিযুক্ত হন।

## মৃত্যু
হাতেম আলী খান ১৯৭৭ সালের ২৪ অক্টোবর মৃত্যুবরণ করেন।

## তথ্যসূত্র

## বহিঃসংযোগ

বিষয়শ্রেণী:১৯০৪-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী সাম্যবাদী
কমলা চট্টোপাধ্যায়

**কমলা চট্টোপাধ্যায়** (২৪ মে ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন।

## জন্ম ও পরিবার
কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়।

## শিক্ষাজীবন
১৯২৯ সালে ম্যাট্রিক পাস করেন ময়মনসিংহ বিদ্যাময়ী স্কুল থেকে। কলকাতার স্কটিশ চার্চ কলেজে ভর্তি হন। ১৯৩১ সালে আই.এ পাশ করেন।

## রাজনৈতিক জীবন
ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে **সাইমন কমিশন** উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:হাওড়া জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
ট্যাবি

**ট্যাবি** (বৈজ্ঞানিক নাম: *Pseudergolis wedah (Kollar)*) এক প্রজাতির মাঝারী আকারের কালচে হলুদ-কমলা রঙের প্রজাপতি। এরা নিমফ্যালিডি পরিবারের সদস্য।
## আকার
ট্যাবির প্রসারিত অবস্থায় ডানার আকার ৫৫-৬৫মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত ট্যাবির উপপ্রজাতিসমূহ হল-
* * Pseudergolis wedah wedah* Kollar, 1844 – Himalayan Tabby
## বিস্তার
ভারতএর (হিমাচল প্রদেশ, উত্তরাঞ্চল) সিকিম থেকে অরুণাচল প্রদেশ, উত্তর-পূর্ব ভারত, নেপাল, ভুটান, বাংলাদেশ এবং মায়ানমার এ দেখা যায়। এপ্রিল থেকে ডিসেম্বর পর্যন্ত ৪০০ থেকে ২০০০ ফুট উচ্চতা অবধি এদের দর্শন মেলে।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ এবং স্ত্রী ট্যাবি, উভয় নমুনাই অনুরূপ।

**ডানার উপরিপৃষ্ঠ**এর রঙ সোনালী বাদামী। উভয় ডানারই সেলের মধ্যে আড়াআড়ি ভাবে চারটে করে কালো আঁকাবাকা তেরচা ভাবে অবস্থিত লম্বা দাগ বিদ্যমান। উভয় ডানার সেল এর অব্যবহিত পরেই ডিসকোসেলুলার অংশে একটি করে আঁকাবাকা কালো সুস্পষ্ট রেখা কোস্টার সামান্য নীচ থেকে শুরু হয়ে ডরসাম এর খানিক উপর পর্যন্ত উলম্বভাবে বিস্তৃত। উভয় ডানাতেই পোস্টডিসকাল অংশে অনুরূপ আরো একটি কালো আঁকাবাকা রেখা বিদ্যমান যা কোস্টার নীচ থেকে উতপন্ন হয়ে টর্নাস এর উপর পর্যন্ত বিস্তৃত। সাবটার্মিনাল কালো সরু আঁকাবাকা রেখাটি শীর্যভাগ এর কাছে কোস্টাল প্রান্তরেখা থেকে শুরু হয়ে টর্নাস পর্যন্ত বিস্তার লাভ করেছে। উভয় ডানাতেই পোস্টডিসকাল এবং সাব-টার্মিনাল রেখা দুটির মাঝে প্রতিটি ইন্টারস্পেসে একটি করে কালো ছোট ছোপ অথবা বিন্দু বর্তমান এবং একটি ধারাবাহিক ছোপ এর সারি গঠন করেছে।

**ডানার নিম্নপৃষ্ঠের** রঙ হালকা চকোলেট বাদামী এবং বেগুনি চক্‌চক্‌ এ আভা যুক্ত। সামনের ডানার শীর্যভাগ চৌকো আকৃতির।
## আচরণ
এদের সাধারনত ছোট ঝর্ণার ধারে পাওয়া যায়। ঝর্ণার ধারে পাথরের উপর ডানা মেলে অথবা মাটির কাছাকাছি নিচু পাতার উপর বসে এরা বিশ্রাম করে।  পার্বত্য অঞ্চলে নদী ও ঝর্নার আশেপাশে এদের উড়তে দেখা যায়। এছাড়া মাংশাষী পশু এবং পাখির বিষ্ঠার উপর ভিজে ছোপ এর উপরও এদের বসতে দেখা যায়।

## বৈশিষ্ট্য

### ডিম
স্ত্রী ট্যাবি পাতার নিচের পিঠে একটি করে ডিম পাড়ে।

### শূককীট
ট্যাবির শুককীট সবুজ বর্নের হয় এবং এদের মাথাই কাঁটাযুক্ত শিং দেখা যায়।
#### আহার্য উদ্ভিদ
এই শূককীট *[[:en:Pipturus argenteus|Pipturus argenteus]]*,*[[Debregeasia edulis]]*,*[[Debregeasia bicolor ]]*   গাছের কচি পাতার রসালো অংশ আহার করে।

### মূককীট

## চিত্রশালা

Image:Group of Open wing mud-puddling position of Pseudergolis wedah (Kollar,1844) - Tabby.jpg|মাড পাডল করছে


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:১৮৪৮-এ বর্ণিত প্রজাপতি